දළදා පෙරහැරට ඩ්රෝනා එවලා  තරුණයෝ දෙදෙනෙක් උසාවියට
මහනුවර පෙරහැර වීදි සංචාරය කරන අවස්ථාවේදී නීති විරෝධී ලෙස ඩ්රෝන කැමරා ගුවන්ගත කළ අවුරුදු 19 හා 20 වයස්වල පසුවූ තරුණයන් දෙදෙනකු අත්අඩංගුවට ගෙන අධිකරණයට ඉදිරිපත් කර තිබේ මහනුවර ඇසළ පෙරහැරේ සිව්වන රන්දෝලි පෙරහැර පෙරේදා 18දා රාත්රියේ වීදී සංචාරය කරමින් තිබිය දී ආරක්ෂක අංශවල අනුමැතියකින් තොරව ඩ්රෝන කැමරාවක් පෙරහැර මාර්ගයට යොමුකර ඇති මෙම තරුණයන් දෙදෙනා මහනුවර පොලිසිය මගින් සැකපිට අත්අඩංගුවට ගනු ලැබ තිබේ මෙම ඩ්රෝන කැමරාව පෙරේදා 18 දා රාත්රී 1155 ට පමණ පෙරහැර ගමන් ගන්නා මාර්ගයට යොමුකර තිබෙනු ශ්රී දළදා මාලිගා පරිශ්රයේ ස්ථාපිත කර තිබෙන ගුවන් හමුදා ඒකකයට නිරීක්ෂණය වී ඇත පසුව එය ඩ්රෝන ජෑමරය උපයෝගි කර ගනිමින් බිම හෙළීමට ගුවන් හමුදාව කටයුතු කර තිබෙන බව පොලිසිය පවසයි මහනුවර වැව රවුමේ පිහිටි හෝටලක් අසලට පතිත වූ ඩ්රෝන උපකරණය පරීක්ෂා කිරීමෙන් පසු එය ගුවනට යොමු කළ පුද්ගලයින් හඳුනාගත් පොලිසිය මහනුවර වැව රවුමේ ස්ථානයක සිට එය යොමු කළ පුද්ගලයින් දෙදෙනා සැකපිට අත්අඩංගුවට ගෙන තිබේ සමන්තී වීරසේකර